# יארוסלאב הראשון, נסיך קייב

יארוסלאב
Ярослав|  |
| דמותו של יארוסלאב על חותמו |
|
לידה |
978 קייב, רוס של קייב  |
|
פטירה |
20 בפברואר 1054 (בגיל 76 בערך) וישהורוד, רוס של קייב  |
|
מקום קבורה |
קתדרלת סופיה הקדושה בקייב |
|
מדינה |
רוס של קייב |
|
כינוי |
הנבון |
|
תארים |
קניאז  |
|
השקפה דתית |
נצרות אורתודוקסית  |
|
בת זוג |
אינגריד אולופסדוטר משוודיה |
|
ילדים | אגתה, Igor Yaroslavich, Vladimir of Novgorod, Ilja Jaroslavič, Vyacheslav Yaroslavich, וסבולוד הראשון, נסיך קייב, איזיאסלאב הראשון, נסיך קייב, סוויאטוסלאב השני, נסיך קייב, אנסטסיה מקייב, אן מקייב, Elisiv of Kiev  |
|
שושלת רוריק |
|
אם |
רוגנדה |
|

נסיך נובגורוד|
1010–1034 (כ־24 שנים) |
|
→ וישסלבולדימיר השני ← |

 |
|

נסיך קייב|
1016–1054 (כ־38 שנים) |
|
→ סוויאטופולקאיזיאסלאב הראשון ← |

 |
|   |

**יארוסלאב**  (ברוסית: **Ярослав**‏; 978 בקירוב – 20 בפברואר 1054) או **יארוסלאב החכם**, היה נסיך קייב בתקופת הזהר של רוס של קייב.

## ביוגרפיה

בהתאם לכרוניקה הרוסית הראשונה יארוסלאב נפטר בשנת 1054 בגיל 76. בהתאם לכך הוא נולד בשנת 978–979. אומנם, באותה כרוניקה צוין שהוא התחיל להיות נסיך קייב בשנת 1016 בגיל 28, כלומר הוא נולד בשנת 988–989. בנוסף לכך, בהתחשב שהוא היה הבן ה-3 של רוגנדה שהתחתנה בשנת 978 לא סביר שהוא נולד כבר בשנת 979. הדעה הרווחת בין ההיסטוריונים שכותבי הכרוניקות רצו להציג את יארוסלאב כבן בכור לעומת סוויאטופולק וזה הסיבה לאי-התאמות בין הכרוניקות השונות. בהתאם לבדיקת עצמות שבוצע בשנים 1939–1940 שנת הלידה שלו בין 983 לבין 986. חלק מההיסטוריונים אף חולקים על כך שהוא היה בן של רוגנדה ולדעתם הוא היה בן של הנסיכה הביזנטית אנה.

בתחילת המאה ה-11 הוא היה נסיך רוסטוב. בהתאם למסורת, בתקופה זו הוא יסד את העיר ירוסלבל.

עם פטירת האח הגדול וישסלאב, בשנת 1011 הוא מונה להיות נסיך נובגורוד. בשנת 1014 הוא התחיל במאבק עם נסיך קייב, ולדימיר הראשון, שהיה אביו והפסיק את תשלום המיסים לקייב. משערים שהסיבה לכך היה רצון אביו למנות את אחיו בוריס לתפקיד נסיך קייב. עם מות ולדימיר, סוויאטופולק הוכתר כנסיך קייב. המאבק בין האחים על השליטה נמשך 4 שנים. יארוסלאב התבסס על הכוחות של נובגורוד והוורנגים. סוויאטופולק נתמך על ידי הפולנים. המאבק הסתיים בשנת 1019 עם מות סוויאטופולק במהלך קרב. גם 3 אחים נוספים (בוריס, גלב וסוויאטוסלאב) נהרגו במהלך המאבק. החל משנה זו יארוסלאב נשא בתואר נסיך קייב, אך הוא לא עזב את נובגורוד עד לשנת 1036.

רוס בתקופת יארוסלאב
בשנת 1019 הוא התחתן עם אינגריד אולופסדוטר משוודיה, בתו של אולוף סקטקונונג, מלך שוודיה.

בשנת 1020 בריאצ'יסלאב, נכד של ולדימיר הראשון, נסיך פולוצק החל במערכה נגד נובגורוד. יארוסלאב ניצח אותו בקרב ובמסגרת חתימת חוזה שלום הרחיב את השטחים שבשליטתו.

בשנת 1023 מסטיסלאב, אח של יארוסלאב, נסיך תמוטרקן החל במתקפה על השטחים בשליטת יארוסלאב וכבש את העיר צ'רניגוב ושטחים נרחבים בגדה השמאלית של נהר דנייפר. בקרב מכריע כוחות יארוסלאב הובסו והוא נמלט לנובגורוד. בשנת 1026 נחתם חוזה שלום, לפיו רוב השטחים שנכבשו על ידי מסטיסלאב נשארו בשליטתו.

בשנת 1030 התחיל מערכה בצפון והקים את העיר טרטו.

בשנת 1031, שני האחים יארוסלאב ומסטיסלאב החלו במערכה נגד פולין. במערכה זו הם כבשו מספר ערים והרחיבו את השטחים שבשליטתם.

בשנת 1034 הוא מינה את הבן שלו ולדימיר להיות נסיך נובגורוד. בשנת 1036 באופן פתאומי, במהלך הצייד, נהרג מסטיסלאב. בשלב זה יארוסלאב עבר לקייב. החל משנה זו הוא הפך לשליט של רוב המוחלט של השטחים המאוכלסים על ידי הרוסים, למעט נסיכות פולוצק.

בשנת 1036 הוא ניצח את הפצ'נגים בקרב מכריע ולציון ניצחון זה יסד את קתדרלת סופיה הקדושה בקייב בשנת 1037.

בשנת 1043 יארוסלאב שלח כוחות צבא בראשות בנו ולדימיר לקונסטנטינופול. אף על פי שהצי הרוסי הובס, חוזה השלום היה מוצלח והביא לחתונת בנו, וסבולוד, עם בתו של קונסטנטינוס התשיעי מונומכוס, קיסר האימפריה הביזנטית. משערים שבמקביל לתקיפת הצי הייתה מערכה יבשתית בחצי האי קרים והיא גרמה לביזנטים להסכים לחוזה שלום.

הוא נפטר בשנת 1054, 4 שנים לאחר אשתו ושנתיים לאחר מות ולדימיר, הבן הבכור. הוא הוטמן בקתדרלת סופיה הקדושה בקייב.

### ירוסלב החכם בתרבות המודרנית

בתקופת ברית המועצות וברוסיה צולמו כמה סרטים על חייו.

הוא היה במרכזה של סדרת היסטורית של נטפליקס "ויקינגים -ולהלה" השעוסקת במנהיגים הסקנדינבים במאה ה-11 לאחר הספירה. מגלם אותו השחקן הפולני Marcin Dorocinski

## המשפחה

* ולדימיר – נסיך נובגורוד
* איזיאסלאב – נסיך קייב
* סוויאטוסלאב השני, נסיך קייב – נסיך צ'רניגוב
* וסבולוד – נסיך קייב
* ויאצ'סלאב – נסיך סמולנסק
* איגור – נסיך סמולנסק
* אליזבטה, התחתנה עם האראלד השלישי, מלך נורווגיה
* אנסטסיה מקייב, התחתנה עם אנדראש הראשון, מלך הונגריה
* אן מקייב, התחתנה עם אנרי הראשון, מלך צרפת

## קישורים חיצוניים

* יארוסלאב הראשון, נסיך קייב, באתר "Find a Grave" (באנגלית)
* biography/Yaroslav-the-Wise יארוסלאב הראשון, נסיך קייב, באתר אנציקלופדיה בריטניקה (באנגלית)

## הערות שוליים